2015 m. gegužės 13 d. Bendrojo Teismo (aštuntoji kolegija) sprendimaseasyGroup IP Licensing / VRDT – Tui (easyAir‑tours)
(Byla T‑608/13)
„Bendrijos prekių ženklas – Protesto procedūra – Vaizdinio Bendrijos prekių ženklo „easyAir-tours“ paraiška – Ankstesnis vaizdinis nacionalinis prekių ženklas „airtours Ticket Factory“ – Santykinis atmetimo pagrindas – Reglamento (EB) Nr. 207/2009 8 straipsnio 1 dalies b punktas – Žymenų panašumo nebuvimas – Galimybės supainioti nebuvimas – Teisė pakeisti sprendimą – Reglamento Nr. 207/2009 65 straipsnio 3 dalis“
1.                     Bendrijos prekių ženklas – Apskundimo procedūra – Ieškinys Sąjungos teisme – Bendrojo Teismo teisė pakeisti skundžiamą sprendimą – Ribos (Tarybos reglamento Nr. 207/2009 64 straipsnio 1 dalies antras sakinys ir 65 straipsnio 3 dalis) (žr. 20, 68–70 punktus)
2.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – Vertinimo kriterijai (Tarybos reglamento Nr. 207/2009 8 straipsnio 1 dalies b punktas) (žr. 24, 59, 65 punktus)
3.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – vaizdiniai prekių ženklai „easyAir-tours“ ir „airtours Ticket Factory“ (Tarybos reglamento Nr. 207/2009 8 straipsnio 1 dalies b punktas) (žr. 25, 26, 60, 64, 66 punktus)
4.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Nagrinėjamų prekių ženklų panašumas – Vertinimo kriterijai – Sudėtinis prekių ženklas – Silpnas dominuojančio elemento skiriamasis požymis (Tarybos reglamento Nr. 207/2009 8 straipsnio 1 dalies b punktas) (žr. 32, 33, 36, 47, 50 punktus)
Dalykas
Ieškinys dėl 2013 m. rugsėjo 5 d. Vidaus rinkos derinimo tarnybos (VRDT) pirmosios apeliacinės tarybos sprendimo (byla R 1029/2012‑1), susijusio su protesto procedūra tarp Tui AG ir easyGroup IP Licensing Ltd.
Rezoliucinė dalis
1.
Panaikinti 2013 m. rugsėjo 5 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 1029/2012‑1).
2.
Atmesti likusią ieškinio dalį.
3.
VRDT padengia savo ir easyGroup IP Licensing Ltd patirtas bylinėjimosi išlaidas.
4.
Tui AG padengia savo bylinėjimosi išlaidas.